སྨྲས་པ།ཁོང་ནི་རིག་འཛིན་བརྒྱུད་པའི་སྲས་ཡིན་པས།མཁའ་འགྲོའི་སྙིང་ཐིག་འདོད་ན་ཁོང་ལ་དྲིས།།ཁོང་ནི་འཛམ་གླིང་ཤེས་བྱའི་ནོར་ཡིན་པས།།རིག་པའི་གཏེར་མཛོད་འདོད་ན་ཁོང་ལ་དྲིས།།ཁོང་ནི་ཞང་བོད་སྲིད་པའི་ཁྱིམ་ཡིན་པས།།མེས་པོའི་བླ་སྲོག་འཚོལ་ན་ཁོང་ལ་དྲིས།།ཁོང་ནི་གངས་ཅན་ནམ་མཁའི་ནོར་ཡིན་པས།།ནོར་བུའི་ཐང་མ་འདོད་ན་ཁོང་ལ་དྲིས།།བདག་ཀྱང་སྐྱེ་བ་ནས་བཟུང་སྐྱེ་བ་རུ།།སྐྱེས་བུ་དམ་པ་བླ་མར་བྱེད་པ་དང་།།རྡུལ་དང་བྲལ་བའི་ཤེས་རབ་མིག་ཐོབ་ནས།།རང་དབང་ཉིད་ཀྱིས་མཇུག་པ་ལྷུར་བྱེད་ཤོག།